Document ID: 31991R0372

ΚΑΝΟΝΙΣΜΟΣ (ΕΟΚ) αριθ. 372/91 ΤΗΣ ΕΠΙΤΡΟΠΗΣ της 15ης Φεβρουαρίου 1991 που επεκτείνει τον κανονισμό (ΕΟΚ) αριθ. 3714/89 για την καθιέρωση εκ των υστέρων επιτηρήσεως των επανεισαγωγών ορισμένων κλωστοϋφαντουργικών προϊόντων, καταγωγής Μάλτας, Μαρόκου, Τυνησίας και Τουρκίας, τα οποία έχουν υποστεί τελειοποίηση προς επανεισαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε τελευταία από τον κανονισμό (ΕΟΚ) αριθ. 3156/90 (2), και ιδίως τα άρθρα 10 και 14,
Αφού συμβουλεύθηκε την επιτροπή που δημιουργήθηκε βάσει του άρθρου 5 του κανονισμού (ΕΟΚ) αριθ. 288/82,
Εκτιμώντας:
ότι η ισχύς του κανονισμού (ΕΟΚ) αριθ. 3714/89 (3) δυνάμει του οποίου η Επιτροπή καθιέρωσε σύστημα που υποβάλλει τις επανεισαγωγές ορισμένων κλωστοϋφαντουργικών προϊόντων, καταγωγής Μάλτας, Μαρόκου, Τυνησίας και Τουρκίας, τα οποία έχουν υποστεί τελειοποίηση προς επανεισαγωγή, σε εκ των υστέρων επιτήρηση, έληξε στις 11 Δεκεμβρίου 1990 7 ότι εξακολουθεί να υπάρχει η κατάσταση που οδήγησε στην εισαγωγή του εν λόγω συστήματος επιτηρήσεως 7 ότι, ως εκ τούτου, αυτό το σύστημα θα πρέπει να ανανεωθεί και να επεκταθεί ώστε να καλύψει άλλες περιφέρειες της Κοινότητας όπου έχει προκύψει η ανάγκη για επιτήρηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η περίοδος εφαρμογής του κανονισμού (ΕΟΚ) αριθ. 3714/89 παρατείνεται έως τις 31 Δεκεμβρίου 1991.
Το παράρτημα του κανονισμού (ΕΟΚ) αριθ. 3714/89 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 11 Δεκεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Φεβρουαρίου 1991.

Labels: 3
18
1